Elkészült az első muszlim Barbie baba | 24.hu
újságíró. 2017. 11. 14. 09:47
Hétfőn, a Glamour Women of the Year gálán jelentették be, hogy Ibtihaj Muhammad olimpiai bronzérmes vívónő lesz a következő ikon, akiről Barbie babát mintáznak. A cég “Shero” (Hősnők) kollekciójában fog megjelenni az új baba.
Muhammad az első nő, aki hijabot viselt az olimpián, és az ő képmására készített Barbie szintén az első lesz, aki a muszlimok hagyományos öltözékében mutatkozik. A Barbie márka alelnöke, Sejal Shah Miller azt nyilatkozta, hogy
A Barbie nem pusztán Ibtihaj-t ünnepli, hanem mindazt, ami mellett ez a nő kiáll. Ibtihaj inspiráció lehet annak a rengeteg lánynak, akiknek az érdekeit sosem képviselte senki. Reméljük, ez a baba emlékezteti őket arra, hogy hogy ők is bármit elérhetnek.
Muhammad maga is imádja a Barbie babákat, rengeteget játszott velük gyerekkorában. Azt gondolja, hogy az Ibtihaj Barbie forradalmi jelentőségű, mert jelképezi, hogy minden ugyanolyan fontos bőrszíntől, nemtől, etnikumtól és felekezeti hovatartozástól függetlenül.